#TBT ONDER ’N STERREHEMEL – Bets Smith – romanza.co.za
#TBT ONDER ’N STERREHEMEL – Bets Smith
by Romanza aan January 26, 2016 0 Kommentaar
Toe sy ’n halfuur later trapaf stap, weet sy dat sy goed lyk. Die lang spieël teen die klerekas het haar verseker dat die diepblou tabberd wat in ryk voue tot op die plankvloer val, knus om haar middel sit. By die portaalspieël huiwer sy weer om seker te maak of die halslyn nie te laag is nie. Eienaardig genoeg is haar oë vanaand ’n dieper groen, asof die breë, blou val by die wye hals die kleur eerder groener as blouer verf.